ddrg/super_eurlex huggingface dataset:
Úradný vestník 053 , 01/07/1962 S. 1571 - 1572

Fínske špeciálne vydanie: Kapitola 3 Zväzok 1 S. 0031

Švédske špeciálne vydanie: Kapitola 3 Zväzok 1 S. 0031

Dánske špeciálne vydanie: Série I Kapitola 1959-1962 S. 0178

Anglické špeciálne vydanie: Série I Kapitola 1959-1962 S. 0201

Španielske špeciálne vydanie: Kapitola 08 Zväzok 1 S. 0051

Portugalské špeciálne vydanie Kapitola 08 Zväzok 1 S. 0051



Nariadenie Rady č. 49 o zmene dátumu nadobudnutia účinnosti niektorých nástrojov týkajúcich sa spoločnej poľnohospodárskej politiky RADA EURÓPSKEHO HOSPODÁRSKEHO SPOLOČENSTVA, so zreteľom na Zmluvu o založení Európskeho hospodárskeho spoločenstva, a najmä na jej články 42, 43 a 44, so zreteľom na návrh Komisie, so zreteľom na stanovisko Európskeho parlamentu, keďže nariadenia Rady č. 19 až 23, 25 a 26, týkajúce sa Spoločnej poľnohospodárskej politiky a rozhodnutie Rady o minimálnych cenách ustanovujú, že väčšina ich ustanovení sa uplatňuje od 1. júla 1962; keďže členským štátom by sa mala povoliť primeraná lehota s cieľom uskutočniť efektívne uplatňovanie uvedených predpisov a vykonávacích predpisov prijatých Radou alebo Komisiou, pričom niektoré z nich by nemohli byť prijaté skôr ako krátko pred 1. júlom 1962; keďže hospodársky rok pre obilniny sa však začína, s výnimkou kukurice, približne 1. júla; keďže preto môže byť pre hospodársky rok 1962/63 nevyhnutné prijatie opatrení na vnútornom trhu od 1. júla 1962, PRIJALA TOTO NARIADENIE: Článok 1 1. Dátum 30. júl 1962 sa nahrádza dátumom 1. júl 1962 v: a) článkoch 23 a 29 nariadenia Rady č. 19 o postupnom vytvorení spoločnej organizácie trhu s obilninami; b) článkoch 17 a 23 nariadenia Rady č. 20 o postupnom vytvorení spoločnej organizácie trhu s bravčovým mäsom; c) článkoch 13, 14 a 20 nariadenia Rady č. 21 o postupnom vytvorení spoločnej organizácie trhu s vajcami; d) článkoch 14 a 20 nariadenia Rady č. 22 o postupnom vytvorení spoločnej organizácie trhu s mäsom z hydiny; e) článku 2 (3) a článku 16 nariadenia Rady č. 23 o postupnom vytvorení spoločnej organizácie trhu s ovocím a zeleninou; f) článku 8 nariadenia Rady č. 25 o financovaní Spoločnej poľnohospodárskej politiky; g) článku 5 nariadenia Rady č. 26 o uplatňovaní niektorých pravidiel hospodárskej súťaže na výrobu a obchodovanie s poľnohospodárskymi výrobkami; h) článku 11 rozhodnutia Rady o minimálnych cenách. 2. Dátum 29. júl 1962 sa nahrádza dátumom 30. jún 1962 v článku 9 (2) nariadenia Rady č. 23. 3. Na účely uplatňovania nariadení Rady č. 19 až 22 sa však prvý rok vykonávania systému poplatkov považuje za skončený 30. júna 1962. 4. Od 1. júla 1962 vlády členských štátov podniknú na vnútornom trhu všetky také kroky, ktoré môžu byť potrebné na uplatňovanie ustanovení nariadenia Rady č. 19 o spoločnej organizácii trhu s obilninami od 30. júla 1962. Článok 2 Toto nariadenie nadobúda účinnosť 1. júla 1962. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. júna 1962 Za Radu predseda M. COUVE de Murville --------------------------------------------------
Úradný vestník L 164 , 27/07/1970 S. 0041 - 0041

Fínske špeciálne vydanie: Kapitola 11 Zväzok 1 S. 0051

Dánske špeciálne vydanie: Série I Kapitola 1970(II) S. 0437

Švédske špeciálne vydanie: Kapitola 11 Zväzok 1 S. 0051

Anglické špeciálne vydanie: Série I Kapitola 1970(II) S. 0502

Grécke špeciálne vydanie: Kapitola 11 Zväzok 1 S. 0119

Španielske špeciálne vydanie: Kapitola 11 Zväzok 1 S. 0077

Portugalské špeciálne vydanie Kapitola 11 Zväzok 1 S. 0077



Nariadenie (EHS) č. 1471/70 Rady z 20. júla 1970, ktorým sa zavádza spoločný postup na autonómny nárast dovozu výrobkov do spoločenstva, ktoré podliehajú opatreniam úmyselného zadržiavania vyvážajúcimi krajinami RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže určité tretie krajiny sa zaväzujú voči spoločenstvu, že uplatnia úmyselné zadržiavanie vývozu určitých výrobkov; keďže to však môže poukázať na potrebu uskutočňovať autonómny nárast dovozov takýchto výrobkov do spoločenstva; keďže na tento účel by sa mal zaviesť spoločný postup, PRIJALA TOTO NARIADENIE: Článok 1 1. Ak dohoda uzatvorená medzi spoločenstvom a treťou krajinou ustanovuje uplatňovanie úmyselného zadržiavania vývozu z tejto krajiny do spoločenstva a ak sa spoločenstvo rozhodne navrhnúť alebo akceptovať, že príslušná tretia krajina by mala zvýšiť vývoz predmetného výrobku do spoločenstva, rozhodnutie spoločenstva sa prijíma podľa postupu ustanoveného v článku 11 nariadenia Rady (EHS) č. 1023/70 [1] z 25. mája 1970, ktoré zavádza spoločný postup spravovania množstevných kvót s ohľadom na: a) požiadavky hospodárskej a obchodnej politiky, či už autonómnej alebo zmluvnej; b) situáciu na trhu v spoločenstve pri predmetnom výrobku; c) fakt, že je žiaduce vyhnúť sa ohrozeniu dosiahnutia cieľa, o ktorý sa usiluje prostredníctvom uzatvorenia dohody s treťou krajinou. 2. Komisia je zodpovedná za oznámenie danej činnosti , ktorá sa vykoná, tretej krajine. 3. Bez toho, aby boli dotknuté osobitné ustanovenia určitých dohôd o úmyselnom zadržiavaní, článok 2 ods. 2 a článok 6 nariadenia Rady (EHS) č. 1023/70 sa uplatnia obdobne. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. júla 1970 Za Radu predseda W. Scheel [1] Ú. v. ES L 124, 8.6.1970, s. 1. --------------------------------------------------
Úradný vestník L 088 , 20/04/1971 S. 0008 - 0008

Fínske špeciálne vydanie: Kapitola 3 Zväzok 3 S. 0188

Dánske špeciálne vydanie: Série I Kapitola 1971(I) S. 0214

Švédske špeciálne vydanie: Kapitola 3 Zväzok 3 S. 0188

Anglické špeciálne vydanie: Série I Kapitola 1971(I) S. 0238

Grécke špeciálne vydanie: Kapitola 03 Zväzok 6 S. 0182

Španielske špeciálne vydanie: Kapitola 03 Zväzok 4 S. 0177

Portugalské špeciálne vydanie Kapitola 03 Zväzok 4 S. 0177



Nariadenie Komisie (EHS) č. 802/71 z 19. apríla 1971, ktoré mení a dopĺňa nariadenie (EHS) č. 316/68, stanovujúce normy kvality pre čerstvé rezané kvety a čerstvú okrasnú zeleň KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 234/68 [1] z 27. februára 1968 o spoločnom organizovaní trhu s živými drevinami a ostatnými rastlinami, hľuzami, koreňmi a podobnými, rezanými kvetmi a okrasnou zeleňou, a najmä na jeho článok 4, keďže oddiel VI "Balenie a prezentácia" prílohy I nariadenia (EHS) č. 316/68 [2] uvádza, že predajná jednotka musí pozostávať z 5, 10 alebo násobku 10 kusov s výnimkou kvetov normálne predávaných jednotlivo alebo tých, ktoré sa predávajú podľa hmotnosti; keďže uplatňovanie tohto ustanovenia nedovoľuje predajcom týchto výrobkov plne uspokojovať požiadavky určitých kupujúcich, ktorí si prajú predajné jednotky podľa svojich pokynov a za pevné ceny; keďže sa preto normy kvality musia prispôsobiť novým trhovým požiadavkám; keďže opatrenia ustanovené v tomto nariadení sú v súlade so stanoviskom Riadiaceho výboru pre živé rastliny, PRIJALA TOTO NARIADENIE: Článok 1 1. "Predajná jednotka (zväzok, kytica, krabička a podobne) musí pozostávať z 5, 10 alebo násobku 10 kusov. Toto sa však nebude uplatňovať na: a) kvety bežne predávané jednotlivo, b) kvety normálne predávané podľa hmotnosti, c) kvety, pre ktoré predajca a kupujúci súhlasia s výnimkou z ustanovení, ktoré sa týkajú počtu kvetov v predajnej jednotke. Táto výnimka sa povoľuje výlučne pre transakcie mimo veľkoobchodu s podmienkou že - tovary sa priamo predávajú za pevnú cenu za predajnú jednotku od veľkopredajcu predajcovi alebo osobe, ktorá koná v mene predajcu, - tovary sú sprevádzané účtom, dodacím listom alebo podobným dokumentom, na ktorom je vyznačená uvedená predajná cena, - predajná jednotka je v obale, aký požadoval kupujúci od posledného predajcu. Takéto balenie musí dovoľovať identifikáciu tovarov." 2. "F. prezentácia Pokiaľ počet kvetov predajnej jednotky nezodpovedá ustanoveniam oddielu IV A, balenia sa musia označiť tak, aby bolo zreteľné presné zloženie predajných jednotiek takto predložených." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. apríla 1971 Za Komisiu predseda Franco M. Malfatti [1] Ú. v. ES L 55, 2.3.1968, s. 1. [2] Ú. v. ES L 71, 21.3.1968, s. 8. --------------------------------------------------
Úradný vestník L 283 , 28/10/1980 S. 0005 - 0005

Grécke špeciálne vydanie: Kapitola 03 Zväzok 31 S. 0118



Nariadenie Komisie (EHS) č. 2735/80 z 27. októbra 1980, ktorým sa mení a dopĺňa nariadenie (EHS) č. 1391/78 ustanovujúce zmenené a doplnené pravidlá pre uplatnenie systému prémií za neuvádzanie mlieka a mliečnych výrobkov na trh a za prevod stád dojníc KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1078/77 zo 17. mája 1977 zavádzajúce systém prémií za neuvádzanie mlieka a mliečnych výrobkov na trh a za prevod stád dojníc [1], naposledy zmenené a doplnené nariadením (EHS) č. 1365/80 [2], najmä na jeho článok 7, keďže podľa článku 4 ods. 1 nariadenia Komisie (EHS) č. 1391/78 [3], naposledy zmeneného a doplneného nariadením (EHS) č. 1799/79 [4], bolo možné podávať žiadosti o prémiu za neuvádzanie na trh len do 15. septembra 1980, hoci podľa nariadenia (EHS) č. 1365/80 systém prémií za prevod bol predĺžený do konca mliečneho hospodárskeho roku 1980/81; keďže článok 12a nariadenia (EHS) č. 1391/78 poskytuje prijímateľom prémie za prevod možnosť následne sa rozhodnúť pre systém prémií za neuvádzanie na trh; keďže v tomto prípade sa ich situácia prispôsobuje situácii tých, ktorí od začiatku žiadali prémiu za neuvádzanie na trh; keďže s ohľadom na príjemcov prémie za prevod, ktorí podávali svoje žiadosti od 16. septembra 1980, by sa malo uviesť, že im kvôli zrušeniu systému prémií za neuvádzanie na trh s účinnosťou od tohto dátumu nebola daná možnosť uvedená vyššie, pretože by pre nich nebolo ďalej možné žiadať o spomínanú prémiu od začiatku; keďže s ohľadom na príjemcov prémie za prevod, ktorí podali svoje žiadosti pred 16. septembrom 1980, by ponechanie tejto možnosti viedlo k obídeniu zrušenia systému neuvádzania na trh od uvedeného dátumu; keďže za týchto okolností by sa malo stanoviť, že po vypršaní prechodného obdobia spomínaní príjemcovia prémie za prevod už ďalej nemôžu využívať uvedené možnosti; keďže Riadiaci výbor pre mlieko a mliečne výrobky nedoručil stanovisko v rámci lehoty stanovenej jej predsedom, PRIJALA TOTO NARIADENIE: Článok 1 Nasledujúci odsek 3 sa týmto vkladá k článku 12a nariadenia (EHS) č. 1391/78: "3. Vyhlásenie uvedené v odseku 1 však môžu príjemcovia prémie za prevod, ktorí podali svoje žiadosti o spomínanú prémiu pred 16. septembrom 1980, predložiť kompetentnému orgánu len do 31. decembra 1980." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. októbra 1980 Za Komisiu Finn Gundelach podpredseda [1] Ú. v. ES L 131, 26.5.1977, s. 1. [2] Ú. v. ES L 140, 5.6.1980, s. 18. [3] Ú. v. ES L 167, 24.6.1978, s. 45. [4] Ú. v. ES L 206, 14.8.1979, s. 12. --------------------------------------------------
Úradný vestník L 306 , 27/10/1981 S. 0008 - 0009

Španielske špeciálne vydanie: Kapitola 03 Zväzok 23 S. 0156

Portugalské špeciálne vydanie Kapitola 03 Zväzok 23 S. 0156



Nariadenie Komisie (EHS) č. 3052/81 z 26. októbra 1981, ktorým sa mení a dopĺňa nariadenie (EHS) č. 2730/81 ustanovujúce zoznam agentúr v nečlenských dovážajúcich krajinách, ktoré sú oprávnené vyhlasovať výberové konania v sektore mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené Aktom o pristúpení Grécka, a najmä na jeho články 13 (3) a 17 (4), keďže nariadenie Komisie (EHS) č. 2730/81 [2] ustanovujúce zoznam agentúr v nečlenských dovážajúcich krajinách, ktoré sú oprávnené vyhlasovať výberové konanie v sektore mlieka a mliečnych výrobkov; keďže vzhľadom na najnovšie informácie, ktoré má spoločenstvo k dispozícii a ktoré sa týkajú obchodných praktík, ktoré dodržiavajú príslušné dovozné krajiny, a vzhľadom na úradný charakter príslušných agentúr, agentúry uvedené v prílohe k tomuto nariadeniu by sa mali pridať do zoznamu; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Agentúry uvedené v prílohe k tomuto nariadeniu sa týmto pridávajú do zoznamov agentúr vyhlasujúcich výberové konania v nečlenských krajinách uvedených v prílohe k nariadeniu (EHS) č. 2730/81. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. novembra 1981. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 26. októbra 1981 Za Komisiu Poul Dalsager člen Komisie [1] Ú. v. ES L 148, 28.6.1968, s. 13. [2] Ú. v. ES L 272, 26.9.1981, s. 25. -------------------------------------------------- PRÍLOHA Dovozná krajina | Vyhlasujúca organizácia | BELIZE | The Marketing Board PO Box 479 117, North Front Street Belize City | BULHARSKO | Agro Commerce 2, rue Gavril Guenou Sofia 1000 Bulgarocoop 99, rue Rakovski Sofia 1000 | IRAK | State Enterprise for Foodstuff Trading PO Box 14122 Baghdad | LÍBIA | The General Dairies and Products Company PO Box 5318 Tripoli | --------------------------------------------------
Úradný vestník L 345 , 01/12/1981 S. 0050 - 0051

Fínske špeciálne vydanie: Kapitola 3 Zväzok 14 S. 0080

Španielske špeciálne vydanie: Kapitola 03 Zväzok 23 S. 0200

Švédske špeciálne vydanie: Kapitola 3 Zväzok 14 S. 0080

Portugalské špeciálne vydanie Kapitola 03 Zväzok 23 S. 0200



Nariadenie Komisie (EHS) č. 3423/81 z 30. novembra 1981 o oznamovaní údajov členskými štátmi, týkajúcich sa vývozu výrobkov z obilnín a ryže ako potravinovej pomoci KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2727/75 z 29. októbra 1975 o spoločnej organizácii trhu s obilninami [1], naposledy zmenené a doplnené nariadením (EHS) č. 1949/81 [2], najmä na jeho článok 24, so zreteľom na nariadenie Rady (EHS) č. 1418/76 z 21. júna 1976 o spoločnej organizácii trhu s ryžou [3], naposledy zmenené a doplnené Aktom o pristúpení Grécka, najmä na jeho článok 26, keďže implementácia záväzkov vykonávaná spoločenstvom na základe Dohovoru o potravinovej pomoci sa uskutočňuje v úzkom spojení s riadením spoločnej organizácie trhov s obilím a ryžou, pokiaľ ide o operácie potravinovej pomoci spoločenstva aj jednotlivých štátov; keďže je v rámci kontextu uvedeného dohovoru pre Komisiu nevyhnutné, aby mala k dispozícii určité údaje týkajúce sa implementácie operácií potravinovej pomoci spoločenstva a jednotlivých štátov; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 1. Členské štáty oznamujú Komisii každý kalendárny mesiac, nie neskôr ako štyri týždne po skončení príslušného mesiaca, údaje uvedené v prílohe týkajúcej sa vývozu produktov z obilnín a ryže uskutočneného ako potravinová pomoc ako jednotlivých štátov, tak aj spoločenstva, na základe Dohovoru o potravinovej pomoci. 2. Pokiaľ ide o operácie uskutočnené počas obdobia od 1. augusta 1981 do dňa nadobudnutia účinnosti tohto nariadenia, členské štáty oznámia údaje uvedené v odseku 1 Komisii najneskôr do 31. decembra 1981. Článok 2 Toto nariadenie nadobúda účinnosť v deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. novembra 1981 Za Komisiu Poul Dalsager člen Komisie [1] Ú. v. ES L 281, 1.11.1975, s. 1. [2] Ú. v. ES L 198, 20.7.1981, s. 2. [3] Ú. v. ES L 166, 25.6.1976, s. 1. -------------------------------------------------- PRÍLOHA +++++ TIFF +++++ --------------------------------------------------
Úradný vestník L 003 , 01/01/1981 S. 0014 - 0014

Španielske špeciálne vydanie: Kapitola 03 Zväzok 20 S. 0169

Portugalské špeciálne vydanie Kapitola 03 Zväzok 20 S. 0169



Nariadenie Rady (EHS) č. 42/81 z 1. januára 1981, ktoré oprávňuje Helénsku republiku zahŕňať národné pododdelenia pre určité poľnohospodárske výrobky do nomenklatúry Spoločného colného sadzobníka RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení z roku 1979, najmä na druhý pododsek jeho článku 65 ods. 3, so zreteľom na návrh Komisie, keďže podľa prvého pododseku článku 65 ods. 3 Aktu o pristúpení má Grécko aplikovať nomenklatúru Spoločného colného sadzobníka od 1. januára 1981 vzhľadom na výrobky, ktoré spadajú pod prílohu II Zmluvy; keďže podľa druhého pododseku článku 65 ods. 3 však môže byť Grécko oprávnené zahŕňať existujúce národné pododdelenia do nomenklatúry Spoločného colného sadzobníka s cieľom vykonávania progresívnych postupov prispôsobovania sa Spoločnému colnému sadzobníku alebo eliminácie colných poplatkov v spoločenstve v takom rozsahu, aby sa pri aplikácii pravidiel spoločenstva nevyskytli žiadne ťažkosti; keďže toto oprávnenie nevytvára žiadne ťažkosti pre výrobky podliehajúce colným poplatkom a je opodstatnené tam, kde výrobky spadajúce pod jednu hlavičku Spoločného colného sadzobníka sú predmetom rozdielnych colných sadzieb; keďže Grécko by malo byť oprávnené zahŕňať, vzhľadom na uvedené výrobky, národné pododdelenia do nomenklatúry Spoločného colného sadzobníka, PRIJALA TOTO NARIADENIE: Článok 1 Vzhľadom na výrobky spadajúce pod prílohu II zmluvy a pre ktoré pravidlá spoločenstva majú za následok aplikáciu colných poplatkov na dovozy z tretích krajín, Helénska republika je oprávnená zahŕňať do nomenklatúry Spoločného colného sadzobníka akékoľvek národné pododdelenia, ktoré sú nevyhnutné na vykonávanie progresívnych postupov prispôsobovania sa k Spoločnému colnému sadzobníku alebo eliminácie colných poplatkov v spoločenstve podľa podmienok stanovených v Akte o pristúpení. Článok 2 Toto nariadenie nadobúda účinnosť 1. januára 1981. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 1. januára 1981 Za Radu predseda D. F. Van Der Mei --------------------------------------------------
Úradný vestník L 382 , 31/12/1982 S. 0013 - 0016

Španielske špeciálne vydanie: Kapitola 11 Zväzok 17 S. 0266

Portugalské špeciálne vydanie Kapitola 11 Zväzok 17 S. 0266



Nariadenie Rady (EHS) č. 3618/82 z 21. decembra 1982 o uplatňovaní rozhodnutia Spoločného výboru Európskeho hospodárskeho spoločenstva a Nórska č. 3/82, ktoré mení a dopĺňa protokoly 1 a 2 dohody medzi Európskym hospodárskym spoločenstvom a týmto štátom RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 113, so zreteľom na návrh Komisie, keďže Európske hospodárske spoločenstvo podpísalo dňa 14. mája 1973 dohodu s Nórskym kráľovstvom [1], ktorá nadobudla platnosť dňa 1. júla 1973; keďže podľa článku 12a tejto dohody Spoločný výbor prijal rozhodnutie č. 3/82, ktoré mení a dopĺňa protokoly 1 a 2; keďže toto rozhodnutie by sa malo v spoločenstve uviesť do účinnosti, PRIJALA TOTO ROZHODNUTIE: Článok 1 Na účely uplatňovania Dohody medzi Európskym hospodárskym spoločenstvom a Nórskym kráľovstvom sa bude v spoločenstve uplatňovať rozhodnutie Spoločného výboru č. 3/82. Znenie tohto rozhodnutia sa pripája k tomuto nariadeniu. Článok 2 Toto nariadenie nadobúda účinnosť tretí deň po jeho uverejnení v Úradnom vestníku európskych spoločenstiev. Bude sa uplatňovať s účinnosťou od 1. januára 1982. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. decembra 1982 Za Radu Predseda O. Møller [1] Ú. v. ES L 171, 27.6.1973, s. 2. --------------------------------------------------
Úradný vestník L 174 , 21/06/1982 S. 0009 - 0011

Španielske špeciálne vydanie: Kapitola 11 Zväzok 15 S. 0234

Portugalské špeciálne vydanie Kapitola 11 Zväzok 15 S. 0234



Nariadenie Rady (EHS) č. 1531/82 z 25. mája 1982 o uplatňovaní rozhodnutia č. 5/81 Spoločného výboru EHS a Islandu, ktorým sa menia a dopĺňajú protokoly 1 a 2 k dohode medzi Európskym hospodárskym spoločenstvom a spomínaným štátom RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jeho článok 113, so zreteľom na návrh Komisie, keďže Európske hospodárske spoločenstvo dňa 22. júla 1972 podpísalo dohodu s Islandskou republikou [1], ktorá nadobudla platnosť dňa 1. júla 1973; keďže podľa článku 12a uvedenej dohody spoločný výbor prijal rozhodnutie č. 5/81, ktorým sa menia a dopĺňajú protokoly 1 a 2; keďže toto rozhodnutie by malo nadobudnúť účinnosť v spoločenstve, PRIJALA TOTO NARIADENIE: Článok 1 Na účely uplatňovania dohody medzi Európskym hospodárskym spoločenstvom a Islandskou republikou, sa bude v spoločenstve uplatňovať rozhodnutie č. 5/81 spoločného výboru. Znenie rozhodnutia je priložené k tomuto nariadeniu. Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1982. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 25. mája 1982. Za Radu predseda L. Tindemans [1] Ú. v. ES L 301, z 31.12.1972, s. 2. --------------------------------------------------